**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 16.120 din data de 27 august 2015**

**PROCES – VERBAL**

încheiat azi, **27 august 2015**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 841 din 21 august 2015,** cu următoarea

**ORDINE DE ZI:**

**1. Proiect de hotărâre privind aprobarea contului de execuție al Municipiului Dej, pe trimestrul al II-lea, la data de 30 iunie 2015.**

**2. Proiect de hotărâre privind aprobarea rectificării bugetului de venituri și cheltuieli al Municipiului Dej pe anul 2015.**

**3. Proiect de hotărâre privind aprobare reamenajare şi extindere luciu apă piscină exterioară, extindere plajă nisip Complex Balnear Toroc.**

**4. Proiect de hotărâre privind aprobare proiectare şi execuţie cablaje subterane Strada Petru Rareş şi zona centrală ( Piaţa Bobâlna).**

**5. Proiect de hotărâre privind aprobare proiectare şi execuţie instalaţii şi compartimentări Baraca Nr. 6, zona Triaj, Strada Macazului.**

**6. Proiect de hotărâre privind introducerea în inventarul bunurilor care aparţin domeniului public al Municipiului Dej a unui bun imobil din categoria drumuri şi străzi (Conform Anexei) precum şi înscrierea provizorie în C.F. a acestuia.**

**7. Proiect de hotărâre privind aprobarea dezmembrării terenului înscris în C .F. Nr. 51775.**

**8. Proiect de hotărâre privind aprobare Regulamentului privind identitatea cromatică a clădirilor din centrul istoric al Municipiului Dej.**

**9. Proiect de hotărâre privind aprobarea P.U.D./P.U.Z. în vederea extinderii Halei de producție componente auto - Etapa 1 și 2, Strada Henri Coandă, Nr. 4, proprietatea beneficiarului S.C. Fujikura Automotive Romania S.R.L.**

**10. Proiect de hotărâre privind P.U.D./P.U.Z. în vederea construirii unei locuințe unifamiliale parter în Dej, Strada Tudor Arghezi, Nr. 26, beneficiar Pocol Olivia Anicuța.**

**11. Proiect de hotărâre privind aprobarea P.U.D. în vederea realizării obiectivului “Bază sportivă” în Dej, Strada Slatinei, Nr. 17, beneficiar Sabău Claudiu Narcis și Anca Ioana.**

**12. Proiect de hotărâre privind diminuarea suprafeței de la 1.249 m.p. existentă în C.F. Nr. 50926 cu Nr. topo 372/1/2 la 933 m.p. existentă în teren, pentru imobilul situat în Municipiul Dej, Strada Merilor, Nr. 17.**

**13. Proiect de hotărâre privind modificarea Anexei Nr. II a Hotărârii Consiliului Local Nr. 99 din 21 noiembrie 2013.**

**14. Proiect de hotărâre privind aprobarea acordării alocaţiei de hrană pentru copiii cu cerinţe educaţionale speciale integraţi în învăţământul de masă.**

**15. Proiect de hotărâre privind aprobarea ajutorului financiar din rezerva bugetară și utilizarea acestuia pentru repararea autoturismului avariat în urma furtunii din data de 24 iulie 2015.**

**16. Soluționarea unor probleme ale administrației publice locale.**

La şedinţă sunt **prezenţi 15 consilieri**, **domnul Primar Morar Costan, doamna secretar Pop Cristina**, şefi de servicii şi funcţionari publici din aparatul de specialitate al primarului, reprezentanţi ai unor firme, delegați ai cartierelor municipiului, cetățeni ai Municipiului Dej, reprezentanți ai mass-media locale și județene.

Lipsesc motivat: **doamnele consilier Muncelean Teodora, Kovrig Anamaria Magdalena, domnii consilieri Rusu Vasile Călin și Câmpan Vasile.**

Şedinţa publică este condusă de **domnul consilier Buburuz Simion Florin.**

**Preşedintele de şedinţă domnul consilier Buburuz Simion Florin** deschide ședința de consiliu local supunând spre aprobare **Procesul – verbal** din ședința ordinară din data de **17 iulie 2015,** care este **votat cu 15 voturi “pentru’’**, iar apoi prezintă cele 16 proiectele ale ordinii de zi, o supune spre aprobare și este votată cu unanimitate de voturi.

Se trece la **Punctul 1.** **Proiect de hotărâre privind aprobarea contului de execuție al Municipiului Dej, pe trimestrul al II-lea, la data de 30 iunie 2015.**

**Domnul Primar Morar Costan,** inițiatorul proiectului în expunerea de motive arată că supune spre aprobare contul de execuție la data de 30 iunie 2015 al Municipiului Dej, care se prezintă în următoarea structură:

**La partea de venituri** – Prevederi bugetare anuale – 109.654.790,00 lei;

Prevederi bugetare trimestriale – 56.346.650,00 lei

Încasări realizate – 46.689.780,00 lei;

**Secțiunea de funcționare** – Credite bugetare anuale – 53.077.000,00 lei;

prevederi bugetare trimestriale – 32.562.860,00 lei;

încasări realizate – 33.438.911,00 lei;

**la Secțiunea de dezvoltare** – Prevederi bugetare – 56.577.790,00 lei;

prevederi bugetare trimestriale – 23.783.790,00 lei;

încasări realizate – 13..250.869,00 lei;

**partea de cheltuieli** – Credite bugetare anuale – 110.730.190,00 lei;

credite bugetare trimestriale – 57.442.050,00 lei;

plăți efectuate – 40.883.216,00 lei;

**la Secțiunea de funcționare** – Credite bugetare anuale – 53.077.000,00 lei;

credite bugetare trimestriale – 32.562.860,00 lei;

plăți efectuate – 28.473.592,00 lei;

**Secțiunea de dezvoltare –** Credite bugetare anuale – 57.653.190,00 lei;

credite bugetare trimestriale – 24.859.190,00 lei;

plăți efectuate – 12.409.624,00 lei;

**Diferența dintre încasările realizate și plățile efectuate** este în **sumă de 5.806.564 lei** și reprezintă disponibilul bugetului la data de 30 iunie 2015.

**Veniturile totale în sumă de 46.689.780 lei** au fost realizate **în proporție de 82,86% față de prevederile bugetare trimestriale.**

Structura **veniturilor totale** se prezintă astfel:

Venituri proprii realizate – 29.935.907 lei;

sume defalcate din T.V.A. – 15.986.000 lei;

subvenții – 122.851 lei;

sume din fondul european – 645.022 lei;

**Veniturile proprii au fost realizate în procent de 77,32 % față de prevederile bugetare.**

**Cheltuielile totale în sumă de 40.883.216,00 lei au fost realizate în procent de 17,17 % față de prevederile bugetare.**

Dacă există nelămuriri poate da informații suplimentare pentru clarificarea acestora.

Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** - **abținere;** Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Luări de cuvânt, **domnul consilier Bonta Dan Silviu:** Dorește să cunoască stadiul investițiilor, stadiul realizării lucrărilor, motiv pentru care se abține de la aprobarea acestui proiect.

**Domnul Primar Morar Costan:** În fiecare ședință de consiliu local am prezentat stadiul investițiilor, dar Lista investițiilor depinde de situația lucrărilor care trebuie verificate zilnic în teren.

Nemaifiind alte luări de cuvânt, proiectul **este respins** cu **6 voturi ”pentru”**  și **9 ”abțineri”.**

Se trece la **Punctul 2: Proiect de hotărâre privind aprobarea rectificării bugetului de venituri și cheltuieli al Municipiului Dej pe anul 2015.**

**Domnul Primar Morar Costan,** inițiatorul proiectului în expunerea de motive arată că supune spre aprobare Consiliului Municipal Dej, rectificarea bugetului de venituri și cheltuieli în următoarea structură:

La partea de venituri, din **totalul de 4.262 mii lei**, influență pozitivă, **sumă alocată de Guvernul României, suma de 1.600 mii lei** este destinată pentru finanțarea hotărârilor judecătorești, pentru plata salariilor din învățământul preuniversitar, fiind vorba de tranșa a III-a, conform Ordonanței de Urgență a Guvernului Nr. 83/2014, cu modificvările și completările ulterioare, iar suma de 2.662 mii lei a rămas la dipoziția executivului, care s-a distribuit, astfel:

|  |  |  |  |
| --- | --- | --- | --- |
| Cod indicator | Buget inițial/an | Influență | Buget Final / an |
| **TOTAL VENITURI**  **din care:** | **109.654,79** | **4.262,00** | **113.916,79** |
| 11,02,02 | 25.778,00 | 1.600,00 | 27.378,00 |
| 11,02,06 | 229,00 | 1.790,00 | 2.019,00 |
| 04.02.04 | 2.571,00 | 872,00 | 3.443,00 |

La **PARTEA DE CHELTUIELI** astfel**:**

mii lei

|  |  |  |  |
| --- | --- | --- | --- |
| Cod indicator | Buget inițial/an | Influență | Buget Final / an |
| **TOTAL CHELTUIELI**  **din care:** | **110.730,19** | **4.262,00** | **114.992,19** |
| Cap.51.02.20 | 1.354,60 | 171,00 | 1.525,60 |
| Cap.65.02.10 | 20.307,00 | 1.600,00 | 21.907,00 |
| Cap.65.02.20 | 2.930,00 | 255.00 | 3.185,00 |
| Cap.65.02.57 | 0,00 | 20,00 | 20,00 |
| Cap.65.02.71 | 75,00 | 60,00 | 135,00 |
| Cap.67.02.20 | 3.360,00 | 67,00 | 3.427,00 |
| Cap.67.02.71 | 2.964,00 | 1.230,00 | 4.194,00 |
| Cap.67.02.56 | 480,00 | 100,00 | 580,00 |
| Cap.70.02.20 | 1.617,00 | 10,00 | 1.627,00 |
| Cap.70.02.71 | 2.913,00 | 124,00 | 3.037,00 |
| Cap.84.02.20 | 4.482,40 | 500,00 | 4.982,40 |
| Cap.84.02.40 | 1.500,00 | 125,00 | 1.625,00 |

Se propune **aprobarea virării de credite bugetare de la un capitol la alt capitol al clasificației bugetare, după cum urmează:**

|  |  |  |  |
| --- | --- | --- | --- |
| Capitol | Buget  initial | Influență | Buget  final |
| 51.10 | 2,891.80 | 436.00 | 3,327.80 |
| 51.55 | 876.20 | -436.00 | 440.20 |
| 54.10 | 220.00 | 27.00 | 247.00 |
| 54.55 | 86.00 | -27.00 | 59.00 |
| 61.10 | 841.00 | 100.00 | 941.00 |
| 61.55 | 264.00 | -100.00 | 164.00 |
| 66.10 | 32.00 | 40.00 | 72.00 |
| 66.55 | 129.00 | -40.00 | 89.00 |
| 67.10 | 776.00 | 110.00 | 886.00 |
| 67.55 | 417.00 | -110.00 | 307.00 |
| 67.71 | 4,152.00 | 908.00 | 5,060.00 |
| 68.10 | 2,322.00 | 60.00 | 2,382.00 |
| 68.55 | 397.00 | -60.00 | 337.00 |
| 70.10 | 230.00 | 40.00 | 270.00 |
| 70.55 | 125.00 | -40.00 | 85.00 |
| 70.71 | 3,223.00 | 250.00 | 3,473.00 |
| 74.10 | 65.00 | 10.00 | 75.00 |
| 74.55 | 26.00 | -10.00 | 16.00 |
| 84.10 | 522.20 | 167.00 | 689.20 |
| 84.55 | 266.80 | -167.00 | 99.80 |
| 84.56 | 44,401.00 | -364.00 | 44,037.00 |
| 84.71 | 3,913.00 | -794.00 | 3,119.00 |
| **TOTAL influențe** |  | **0.00** |  |

Urmare a realizării execuției bugetului de venituri și cheltuieli se suplimentează cu credite bufetare la **Cap. 51.20 Autorități publice generale** cu **suma de 171 mii lei** pentru achitarea licențelor softurilor instituției pentru anul 2015.

**La Cap. 65.02.20 Învățământ** se mai suplimentează bugetul de venituri și cheltuiieli cu **suma de 225 mii lei**; **la Cap. 65.02.57 Asistență socială** se alocă **suma de 20 mii lei** pentru plata drepturilor privind asigurarea alocației zilnice de hrană, a rechizitelor școlare pentru copii cu cerințe educaționale speciale școlarizați în unitățile de învățământ de masă și se mai **suplimentează Lista de investiții cu suma de 60 mii lei,** necesară pentru efectuarea de reparații capitale, fațadizarea Școlii Gimnaziale Mihai Eminescu Dej.

**La Cap. 67.02.20 Cultură, recreere** se propune **suplimentarea** bugetului de venituri și cheltuieli cu **sumele: 67 mii lei – achiziționare de obiecte de inventar, jocuri pentru copii, toaletă publică, la poziția A 3 – Centrul Național de Informare și Promovare Turistică cu suma de 100 mii lei;**

**Se suplimentează cu suma de 1.230 mii lei,** obiectivul Reamenajare și extindere luciu de apă, piscină exterioară și extindere plajă de nisip, Complex Balnear Toroc și obiectivul Proiectare și execuție spații Muzeu de Istorie, Librărie, Sală multimedia, Proiecție 3 D și obiectivul achiziții toalete ecologice.

La **Cap. 70.20 Locuințe servicii și dezvoltare publică**, **suma de 10 mii lei** pentru instalații electrice aparatamente Dej Triaj; **suma dee 124 mii lei** pentru Proiectare și execuție instalații și compartimentări Baraca nr. 6 Strada Macazului, Triaj; Execuție rețea cablaje subterane pe Străzile Mihai Eminescu, Piața Lupeni, Ștefan cel Mare, Aurel Vlaicu și Gutinului;

La **Cap. 84.02.20 Transporturi** se **suplimentează** bugetul de venituri și cheltuieli cu **suma de 500 mii lei** pentru reparații drumuri și parcări, iar **suma de 125 mii lei** se solicită pentru suplimentarea subvențiilor alocate diferenței de costuri.

Propunerea cu privire la virarea de credite bugetare de la un capitol la alt capitol al clasificației bugetare, de la un capitol la alt capitol al clasificației bugetare, are la bază următoarele: Direcția Generală Regională a Finanțelor Publice Cluj a comunicat nivelul maxim al cheltuielilor de personal repartizat este de la **43.572 mii lei** la 46.162 mii lei, influența fiind de 2.590 mii lei.

Virările se vor face după cum urmează: de la **Cap. 84.71 Transporturi** – Modernizare străzi în Municipiul Dej – cu suma de 1.020 mii lei; de la Cap. 84.56 Transporturi, Modernizări străzi în Municipiul Dej, **fonduri europene** cu **suma de 364 mii lei.**

**La Cap. 67.71 Cultură**, obiectivul Reamenajare și extindere luciu de apă, piscină exterioară, cu **suma de 908 mii lei;**

**La Cap. 84.71 Transporturi** – Amenajare parcare judecătorie și alee pietonală – cu **suma de 226 mii lei**; Proiectare și execuție cablaje subterane, cu **suma de 200 mii lei**; la **Cap. 70.02.71 – Locuințe, servicii și dezvoltare publică**, Racord utilități apă și canal, extindere rețea apă pe Strada Șomcutului, Dealul Viilor, relocare instații telefonie, gaz, electrice – proiectare și execuție pe traseul străzilor ce urmează a fio modernizate, cu **suma de 50 mii lei.**

Pentru alte solicitări se oferă lămuriri.

Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – **discuții în plen**; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Luări de cuvânt: **domnul consilier Lazăr Nicolae:** dorește lămuriri cu privire la suma de 20 mii lei, care s-au alocat pentru Cap. 65.02.57, pentru copii instituționalizați în unitățile de învățământ, cu dificultăți materiale.

**Domnul Primar Morar Costan:** este vorba despre trei cereri depuse de trei familii, prin care solicită acest ajutor, cereri care se găsesc în dosarul de ședință.

**Domnul consilier Lazăr Nicolae:** la Cap. 67.02.20 s-a alocat suma de 10 mii lei pentru instalații electrice, dorește să știe care este procedura, cum se alocă banii.

**Domnul Primar Morar Costan:** este vorba despre banii aprobați în ședința anterioară, când s-au aprobat 6 mii lei pentru trei familii din Triaj, se va stabili cine va executa lucrarea.

**Domnul consilier Lazăr Nicolae:** pentru lucrarea cablaje subterane s-a aprobat suma de 200 mii lei, în Lista de investiții apare suma de 300 mii lei.

**Domnul Primar Morar Costan:** Am propus suma de 100 mii lei pentru cablaje subterane și toate lucrările aferente pe Strada Petru Rareș.

**Domnul consilier Butuza Marius Cornel:** dorește să știe dacă s-a făcut licitație pentru modernizarea străzilor: Castanilor, Corbilor, Trandafirilor, Zambilei, Tatra, dacă aceste străzi se află pe listă.

**Domnul Primar Morar Costan:** Aceste străzi nu sunt pe Lista de investiții, dar s-a alocat suma de 500 mii lei pentru lucrări de reparații, deci aceste străzi vor fi incluse la capitolul reparații.

Nemaifiind alte luări de cuvânt, proiectul **este votat cu** **11 voturi ”pentru”**  și **4 ”abțineri”, domnii consilieri: Bonta Dan Silviu, Butuza Marius Cornel, Federiga Viorel, Hațegan Izidor.**

Se trece la **Punctul 3. Proiect de hotărâre privind aprobare reamenajare şi extindere luciu apă piscină exterioară, extindere plajă nisip Complex Balnear Toroc.**

**Domnul Primar Morar Costan:** supune spre aprobare finanțarea multianuală a obiecrivului de investiții Reamenajare și extindere luciu de apă, piscină exterioară și extindere plajă nisip Complex Balnear Toroc, în cadrul Cap. 67, B 15, în sumă de 4.300 mii lei, după cum urmează:

2.050 mii lei pentru anul 2015;

2.250 mii lei pentru anul 2016;

Domnul primar prezintă proiectul cu ajutorul retro-proiectorului și comentează imaginile: Lucrările constau în amenajarea a două piscine pentru adulți, un bazin pentru copii, un bazin cu apă sărată, tobogane, dușuri, extindere suprafață plajă.

După finalizarea lucrărilor vor rezulta următoarele:

* bazin adulți – 677m.p.; bazin copii – 0,5 m.p.;
* bazin descărcare topogane acvatice – 165 m.p.; bazin apă sărată – 112 m.p.; plajă nisip – 1.042,50 m.p.

Total luciu de apă – 1.072 m.p., din care 960 m.p.; 112 m.p. apă sărată.

Realizarea acestei investiții va crea atracții suplimentare prin amplasarea zonelor de stat în Apă și a topoganelor, care va atrage mai mulți vizitatori și va crea perspective mai bune din punct de vedere financiar. Amenajarea unui bazin cu apă sărată cu proprietăți terapeutice conferă și asigură caracterul de bază tratament. Investiția ar aduce noi oportunități pentru proiectele demarate de administrația locală, precum și promovarea imaginii municipiului nostru. Pentru etapa a II-a, ne propunem să achiziționăm 1.700 m.p. pentru construirea a 10 căsuțe pentru cazare.

Luări de cuvânt: **domnul consilier Butuza Marius Cornel:** consideră investiția binevenită; dacă investiția inițială a fost 2 milioane euro, acum cu jumătate din investiția inițială se vor efectua alte lucrări, dar propune realizarea unui concurs de soluții pe partea arhitectonică, soluții noi, o deschidere spre viitor. Investiția trebuia făcută de mult, dar trebuie gândită bine propunerea.

**Domnul Primar Morar Costan:** S-a propus 50 – 60 mii euro, dar proiectul după aprobarea S.F. mai poate fi ajustat, aceasta este baza de plecare într-o licitație.

**Domnul consilier Lazăr Nicolae:** Această investiție este de deosebit interes local, dar s-a prezentat o singură variantă, iar noi dorim prezentarea mai multor posibilități de a realiza obiectivul.

**Domnul Primar Morar Costan:** Nu avem altă suprafață la dispoziție, dar se poate ține cont și de alte propuneri.

**Domnul consilier Varga Lorand:** propune să se definitizeze proiectul pentru că ne interesează lacul sărat, dușurile care nu au apă caldă, de ce să distrugem un bazin de apă dulce ?

**Domnul Primar Morar Costan:** S.F.ul este corect, dar zona își schimbă structura, au loc surpări de teren, iar noua investiție presupune două zone de dușuri exterioare.

**Domnul consilier Federiga Viorel:** Aprobăm o Listă de investiții de 10 – 11 miliarde lei alocați pentru Toroc, proiectul fiind de 43 miliarde lei. Într-un an și un trimestru trebuie finalizat. Domnia sa propune o dezbatere publică și să fie trecut proiectul pe Lista de investiții pentru anul 2016, iar proiectul să fie bugetat în doi ani.

**Domnul Primar Morar Costan:** propune implementarea proiectului din acest an pentru că pe Lista de investiții este trecut acest proiect. Dacă nu se finalizează proiectul vom fi depunctați ca municipiu dacă nu avem zonă de agrement vor fi afectate viitoarele proiecte.

**Domnul consilier Bob Axinte:** În Dej se întîmplă ceva și trebuie realizate lucrări de îmbunătățire; dacă există această oportunitate să se susțină ca proiectul să decurgă normal.

**Doamna consilier Alexandru Melinda Gabriela:** Nu ne putem pronunța dacă proiectul este bun sau nu, dar să avem mai multă grijă pentru partea de agrement, să exploatăm mai mult partea balneară, deci proiectul trebuie mai bine gândit.

**Domnul Primar Morar Costan:** Să facem acest pas acum pentru că este o etapă intermediară.

**Domnul consilier Bonta Dan Silviu:** propune prezentarea unui bilanț al activității de la baza de agrement Toroc, propune să se găsească soluții împreună, iar finanțarea să fie europeană. Să se vadă legalitatea proiectului, să se analizeze situația de pe teren, fapt pentru care propune **amânarea** proiectului.

**Domnul Primar Morar Costan:** 1.100.00 lei sunt investiți în acest an, iar proiectul privind finanțarea multianuală a obiectivului de investiții se amână pentru o săptămână, pentru ședința extraordinară.

**Preşedintele de şedinţă** supune spre aprobare **amânarea** proiectului de hotărâre, **votat cu unanimitate de voturi.**

Se trece la **Punctul 4. Proiect de hotărâre privind aprobare proiectare şi execuţie cablaje subterane Strada Petru Rareş şi zona centrală (Piaţa Bobâlna).**

**Domnul Primar Morar Costan:** propune suplimentarea sumelor alocate pentru următoarele obiective de investiții: alocarea sumei de 560 mii lei pentru Proiectare și execuție cablaje subterane Strada Petru Rareș și Piața Bobâlna, astfel: se suplimentează suma alocată anterior 100 mii lei cu 200 mii lei pentru anul 2015 și diferența de 400 mii lei se va aloca anul viitor. În cadrul programului de dezvoltare urbanistică, realizarea zonei centrale a orașului, concomitent cu modernizarea tramei stradale se va realiza și trecerea tuturor rețelelor aeriene în rețele subterane. Aceasta presupune următoarele lucrări: montarea tubulaturii de protecție pentru circuitele de telecomunicații, telefonie, TV cablu; lucări de săpătură necesare amplasării tubulaturii de protecție în subteran; demontarera circuitelor de telecomunicații existente în zona de interes de pe stâlpi de rețea electrică. În prima fază este vorba despre Străzile: Mioriței, Mihai Eminescu, Aurel Vlaicu, Casa vacanței, Înfrățirii, Ștefan cel Mare, Gutinului. Apoi zona: B.C.R., Biserica Reformată, zona Primăriei, Lemnul Verde, Petru Rareș.

**Președintele de ședință,** cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte intervenții, proiectul aprobat cu **15 voturi ”pentru”**.

**Punctul 5.** **Proiect de hotărâre privind aprobare proiectare şi execuţie instalaţii şi compartimentări Baraca Nr. 6, zona Triaj, Strada Macazului.**

**Domnul Primar Morar Costan:** propune spre aprobare suplimentarea sumelor alocate pentru următoarele obiective de investiții: obiectivul Proiectare și execuție instalații și compartimentări Baraca Nr. 6 Triaj, Strada Macazului în cadrul Cap. 70 B 17, cu finanțare multianuală, după cum urmează: 110 mii lei pentru anul 2015 și 96 mii lei pentru anul 2016. Lucrările constau în rețele exterioare, interioare apă – canal, dotări, compartimentări aferente spațiilor de locuit din locuințele sociale de pe Strada Macazului, amenajare apă, canal, încăperi bucătărie, băi și echipare cu obiecte sanitare.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Proiectul este votat cu **15 voturi ”pentru”**.

Se trece la **Punctul 6. Proiect de hotărâre privind introducerea în inventarul bunurilor care aparţin domeniului public al Municipiului Dej a unui bun imobil din categoria drumuri şi străzi (Conform Anexei) precum şi înscrierea provizorie în C.F. a acestuia.**

**Domnul Primar Morar Costan:** în baza Legii Nr. 213/1998, lege privind proprietatea publică și regimul juridic al acesteia, introducem în Inventarul bunurilor care aparțin domeniului public al Municipiului Dej, un imobil din categoria drumuri și străzi, respectiv Strada Baia Mare (parțial), cu suprafața totală de 861 m.p., elemente de identificare și o valoare de inventar de 7.749 lei, precum și înscrierea provizorie în C.F. a acestuia.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind discuții, proiectul este votat cu **15 voturi ”pentru”**.

**Punctul 7. Proiect de hotărâre privind aprobarea dezmembrării terenului înscris în C .F. Nr. 51775.**

**Domnul Primar Morar Costan:** propune dezmembrarea imobilului identificat în C.F. Dej Nr. 51775, în suprafață de 1.294.287 m.p., respectiv Pășunea Rompas, unde se deține în proprietate 11,5 ha în zona Toroc, pentru realizarea obiectivului de investiție din zona de agrement.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil, **cu mențiunea abținerii domnului consilier Mureșan Traian**; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Proiectul este votat cu **14 voturi ”pentru”** și **”o abținere”.**

Se trece la **Punctul 8. Proiect de hotărâre privind aprobare Regulamentului privind identitatea cromatică a clădirilor din centrul istoric al Municipiului Dej.**

**Domnul Primar Morar Costan:** s-a efectuat un studiu cromatic pentru fațadizarea clădirilor din Centrul orașului, iar după lucrările de introducere a cablajelor subterane, fiecare zonă va avea un studiu cromatic. Întrucât acest studiu nu a fost finalizat propun amânarea acestui proiect de hotărâre.

Se supune la vot **amânarea** proiectului, votat în conses, **unanimitate.**

**Punctul 9.** **Proiect de hotărâre privind aprobarea P.U.D./P.U.Z. în vederea extinderii Halei de producție componente auto - Etapa 1 și 2, Strada Henri Coandă, Nr. 4, proprietatea beneficiarului S.C. Fujikura Automotive Romania S.R.L.**

**Domnul Primar Morar Costan:** propune spore avizare P.U.D./P.U.Z. pentru stabilirea și reglementarea elementelor urbanistice în vederea extinderii **Halei de producție componente auto - Etapa 1 și 2, Strada Henri Coandă, Nr. 4, proprietatea beneficiarului S.C. Fujikura Automotive Romania S.R.L.** Terenul este proprietatea beneficiarei **S.C. Fujikura Automotive Romania S.R.L.,** cu suprafața de 21.500 m.p. și se găsește în intravilanul Municipiului Dej; acest P.U.D. a fost solicitat prin Certificatul de urbanism emis de Primăria Municipiului Dej, la solicitarea beneficiarei.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **15 voturi ”pentru”**.

Se trece la **Punctul 10. Proiect de hotărâre privind P.U.D./P.U.Z. în vederea construirii unei locuințe unifamiliale parter în Dej, Strada Tudor Arghezi, Nr. 26, beneficiar Pocol Olivia Anicuța.**

**Domnul Primar Morar Costan:** Primăria prin Serviciul Urbanism și Amenajarea Teritoriului propune spre avizare P.U.Z./P.U.D. pentru stabilirea și reglementarea urbanistică în vederea construirii unei locuințe unifamiliale parter în Dej, Strada Tudor Arghezi Nr. 26, la solicitarea beneficiarei **POCOL OLIVIA ANICUȚA**, pe un teren proprietatea beneficiarei, în suprafață de 524 m.p.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **15 voturi ”pentru”**.

**Punctul 11. Proiect de hotărâre privind aprobarea P.U.D. în vederea realizării obiectivului “Bază sportivă” în Dej, Strada Slatinei, Nr. 17, beneficiar Sabău Claudiu Narcis și Anca Ioana.**

**Domnul Primar Morar Costan:** Primăria prin Serviciul Urbanism și Amenajarea Teritoriului propune spre avizare P.U.D. pentru stabilirea și reglementarea urbanistică în vederea construirii Bază sportivă în Dej, Strada Slatinei Nr. 17, la solicitarea beneficiarului **SABĂU CLUDIU NARCIS** și **ANCA IOANA**, pe un teren proprietatea beneficiarului. Terenul care face obiectul construcției se găsește în intravilanului Municipiului Dej, subzona spațiilor verzi, păduri și plantații forestiere de protecție a versanților, în care autorizarea construcțiilor este posibilă pe baza unui plan urbanisric special elaborat pentru acest teritoriu.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **15 voturi ”pentru”**.

Se trece la **Punctul 12. Proiect de hotărâre privind diminuarea suprafeței de la 1.249 m.p. existentă în C.F. Nr. 50926 cu Nr. topo 372/1/2 la 933 m.p. existentă în teren, pentru imobilul situat în Municipiul Dej, Strada Merilor, Nr. 17.**

**Domnul Primar Morar Costan:** propune ca având în vedere documentația cadastrală depusă să se aprobe diminuarea suprafeței de 1.249 m.p., în suprafață de 933 m.p., rezultată în urma măsurătorilor în teren. Această documentație este necesară datorită neconcordanțelor între situația existentă în Cartea Funciară, iar imobilul înscris , cu suprafața de 933 m.p., proprietar fiind Municipiul Dej, în cotă de 1/1 parte.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil, **cu mențiunea** să se introducă la dosar și un Plan de încadrare în zonă; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **14 voturi ”pentru”**, **o ”abținere”.**

**Punctul 13. Proiect de hotărâre privind modificarea Anexei Nr. II a Hotărârii Consiliului Local Nr. 99 din 21 noiembrie 2013.**

**Domnul Primar Morar Costan:** proiectul s-a întocmit datorită necesității de transformare a unor posturi din statul de funcții în altele de nivel imediat superior, urmare a examenului de promovare în grade sau trepte profesionale a personalului contractual din cadrul instituției. S-a ținut cont de Hotărârea Guvernului Nr. 286/2011 pentru aprobarea Regulamentului – cadru privind stabilirea principiilor generale de ocupare a unui post vacant și a criteriilor de promovare în grade sau trepte profesionale imediat superioare și de Legea – cadra Nr. 284/2010 privind salarizarea unitară a personalului plătit din fonduri publice.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **15 voturi ”pentru”**.

Se trece la **Punctul 14. Proiect de hotărâre privind aprobarea acordării alocaţiei de hrană pentru copiii cu cerinţe educaţionale speciale integraţi în învăţământul de masă.**

**Domnul Primar Morar Costan:** Având în vedere cererile care au fost înregistrate la Primăria Municipiului Dej, cu privire la acordarea alocației de hrană pentru copii cu cerințe educaționale speciale, integrați în învățământul de masă, conform Ordinului Nr. 5.574/2011, cei care beneficiază de asistență socială standard, constând în asigurarea alocației zilnice de hrană, iar acest drept este asigurat din bugetele locale. În conformitate cu Hotărârea Guvernului Nr. 804/15 octombrie 2014, cuantumul alocației zilnice de hrană a fost majorat la suma de 16,6 lei/zi.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **15 voturi ”pentru”**.

**Punctul 15. Proiect de hotărâre privind aprobarea ajutorului financiar din rezerva bugetară și utilizarea acestuia pentru repararea autoturismului avariat în urma furtunii din data de 24 iulie 2015.**

**Domnul Primar Morar Costan:** se supune spre aprobare ajutorul financiar din fondul de rezervă bugetară pentru autoturismul avariat în urma furtunii din data de 24 iulie 2015, din Cartierul Dallas, conform Adresei înaintate de proprietar, domnul Szabo Ovidiu, Strada Aleea Tomis Nr. 13, Bloc B 60, Apart. 47, fiind vorba de suma de 3.391,40 lei, conform devizului de reparație.

Se cere avizul **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia juridică și disciplină pentru activitățile de protecție socială, muncă, protecția copilului, **domnul consilier Federiga Viorel,** aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** – aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

Nefiind alte discuții, proiectul este votat cu **15 voturi ”pentru”**.

Se trece la **Punctul 16. Soluționarea unor probleme ale administrației publice locale.**

**Președintele de ședință** supune discuției Adresa Societății Euro Stil Construct S.R.L.

**Domnul Primar Morar Costan:** aceste probleme se vor discuta în cadrul ședinței următoare având în vedere că toate societățile care își plătesc baza taxelor și impozitelor locale să fie scutite de penalități.

**Președintele de ședință,** supune spre aprobare ca doamna administratoare a Asociației de proprietari de pe Strada Văii Nr. 3, Ocna Dej să ia cuvântul în cadrul ședinței, propunere aprobată în unanimitate.

**Doamna președintă a Asociației** prezintă situația cu care se confruntă locatarii Blocului din Strada Văii, bloc care se inundă la subsol de fiecare dată când sunt precipitații și toate efectele negative ce decurg din acest lucru. Propune efectuarea unui drenaj pentru a evacua apa.

**Domnul Primar Morar Costan:** acum doi ani s-a intervenit în zonă, dar drenajul n-a avut nici un efect.

**Domnul consilier Butuza Marius Cornel:** Blocul situat în Strada Văii are probleme grave datorate erorilor din construcție. Este amplasat pe o peliculă de sare infiltrată în sol, fapt pentru care apa pătrunde în beciuri. Soluția tehnică este executarea unui drenaj pe Strada Stejarului, care să deverseze apa în Valea Ocnei. Este nevoie de oprirea infiltrării apei, drenaj, curațare și hidroizolarea blocului.

**Domnul Primar Morar Costan:** Pe Strada Văii s-a deblocat situația, dar este nevoie și de implicarea Companiei de Apă să realizeze rigola de evacuare a apelor.

**Domnul consilier Federiga Viorel:**  Este o problemă a comunității locale și cu o sumă mică se poate rezolva – să se conceapă un alt cămin pentru deversarea apelor.

**Domnul consilier Mureșan Traian:** Ar fi bine dacă s-ar rezolva problema Societăților comerciale, cu privire la taxele și impozitele aferente, pentru că li se blochează conturile și nu își mai pot desfășura activitatea. De asemenea face propunerea ca semnul de circulație **STOP** de la **Benzinăria AVA** să se schimbe cu un alt semn **CEDEAZĂ TRECEREA**, pentru a evita aglomerația mașinilor și fluidizarea circulației.

**Domnul Primar Morar Costan:** Această problemă va fi supusă discuției Comisiei de Sistematizare a circulației care va lua deciziile necesare.

**Reprezentantul Partidei Romilor – domnul Trancă** supune atenției situația romilor de la periferia orașului din bloculul din Triaj unde nu există apă, canalizare, blocul este innundat, condițiile sunt insalubre, lucru sesizat prin adrese depuse spre atenția Consiliului Local în datele de 15 mai și 2 iulie 2015, prin care propunea să se scadă din prețul chiriilor investiții realizate de către locatari pentru a evita evacuarea forțată a locatarilor care nu-și pot plăti chiriile. Se pare că nimeni nu vrea să facă ceva pentru comunitatea de romi, motiv pentru care aceștia sunt mereu marginalizați.

**Președintele de ședință** propune președinte de ședință pentru următoarele sesiuni de lucrări pe **domnul consilier Mureșan Traian**, care este aprobat cu unanimitate de voturi.

Nemaifiind alte probleme, **președintele de ședință, domnul consilier Buburuz Simion Florin** declară închisă ședința ordinară a consiliului local.

**Președinte de ședință, Secretar,**

**Buburuz Simion Florin Jr. Pop Cristina**